- Hindi News
- National
- कार में तेल डलवाने आए युवकों ने पंप कर्मियों से की मारपीट, नकदी छीन फरार
कार में तेल डलवाने आए युवकों ने पंप कर्मियों से की मारपीट, नकदी छीन फरार
पुलिसस्टेशन दीनानगर के तहत पड़ते बरियार के पास नेशनल हाइवे पर गांव रामनगर स्थित इंडियन आयल के एवर केयर फिलिंग पेट्रोल पंप से मंगलवार रात को पेट्रोल डलवाने आए कार सवार युवक पंप के कर्मचारियों से नकदी छीनकर फरार हो गए। पेट्रोल पंप कर्मचारी हरमीत कुमार सोनू ने बताया कि मंगलवार रात को रविंदर के साथ पेट्रोल पंप पर ड्यूटी पर था। रात करीब 8.50 पर बजे सफेद रंग की वरना कार में सवार लोग पेट्रोल डलवाने पंप पर आए।
उन्होंने कार की टंकी फुल करवाई। जब तेल डालकर टंकी का ढक्कन बंद कर रहा था, तो कार में से 6-7 लोग जिन्होंने मुंह ढ़क रखा था, नीचे उतरे और रविंदर चौकीदार मोहन को घेरकर जबरदस्ती कार की डिग्गी में रखे कैन को भी भरवाया। इसके बाद कृपाण के बल पर जेब में से पैसे निकालने के लिए धमकाया। हरमीत ने डर के मारे जेब से 5500 रुपए पैसे निकाल कर दे दिए और उसकी जेब से चाबियां निकाल अलमारी में पड़े 11 हजार रुपए भी निकाल लिए। लुटेरे युवकों ने उनके साथ मारपीट भी की। उनके जाते ही पंप मालिक को इसके बारे सूचना दी गई। पंप मालिक की से सूचना मिलने पर पुलिस ने मौके पर जाकर जायजा लिया। थाना दीनानगर में हरमीत कुमार के बयान पर थाना दीनानगर में लूट की वारदात संबंधी अज्ञात लोगों के आईपीसी की धारा 395 के तहत खिलाफ केस दर्ज किया है।
tgl_Latn sot_Latn hin_Deva hin_Deva hin_Deva hin_Deva